**G r a d o n a č e l n i k**

KLASA: 363-01/16-09/08

URBROJ: 2117/01-01-16-3

Dubrovnik, 9. lipnja 2016.

Na temelju članka 48. Zakona o lokalnoj i područnoj (regionalnoj) samoupravi («Narodne novine», broj 33/01, 60/01, 129/05, 109/07, 125/08, 36/09, 150/11, 144/12, i 19/13-pročišćeni tekst) i članka 41.Statuta Grada Dubrovnika ("Službeni glasnik Grada Dubrovnika", broj 4/09, 6/10, 3/11, 14/12, 5/13, 6/13 i 9/15 - pročišćeni tekst), gradonačelnik Grada Dubrovnika donio je

**Z A K LJ U Č A K**

1. Utvrđuje se Prijedlog odluke o Izmjena i dopuna Odluke o komunalnom redu i dostavlja Gradskom vijeću Grada Dubrovnika na raspravu i donošenje.
2. Izvjestitelj o ovom predmetu bit će Marko Miljanić, pročelnik Upravnog odjela za komunalne djelatnosti i mjesnu samoupravu.

 Gradonačelnik:

 Andro Vlahušić

DOSTAVITI:

1. Gradsko vijeće Grada Dubrovnika
2. Upravni odjel za komunalne djelatnosti

 i mjesnu samoupravu

1. Upravni odjel za poslove gradonačelnika, ovdje
2. Pismohrana

Gradsko vijeće

KLASA:

URBROJ:

Dubrovnik,

Na temelju članka 16. stavak 1. Zakona o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15, ) i članka 32. Statuta Grada Dubrovnika („Službeni glasnik Grada Dubrovnika“ br. 4/09, 6/10., 3/11., 14/12., 5/13 i 6/13.-pročišćeni tekst), Gradsko vijeće Grada Dubrovnika na \_\_ sjednici, održanoj \_\_\_\_\_ 2016. donijelo je

**O D L U K U**

 **o izmjenama i dopunama odluke o**

**komunalnom redu**

Članak 1.

U Odluci o komunalnom redu („Službeni glasnik Grada Dubrovnika“ br. 10/09, 2/10., 6/11.,

2/12., 5/14, 8/14, 19/15) u glavi II točka 12 mijenja se i glasi: *„Autobusne postaje, stajališta, parkirališta, pretovarna zona“*

Članak 2.

Iz članaka 56 dodaje se članka 56a koji glasi:

„*Pretovarna zona je prostor zatvorenog parkirališta namijenjen pretovaru robe za opskrbu Povijesne jezgre Grada Dubrovnika kao i parkiranju posebnih vozila (elektrovučna vozila i karići) kojima se roba dovozi do pješačke zone.*

*Zadržavanje u Pretovarnoj zoni dopušteno je u svrhu iskrcaja dostavnih vozila i ukrcaja robe na vozila kojima se ta roba dovozi do pješačke zone.*

*Pravilnikom o pretovarnoj zoni urediti će se uvjeti i načini pod kojim se dostavna vozila i vozila kojima se roba dovozi do pješačke zone koriste istom.“*

*Grad Dubrovnik upravlja prostorom Pretovarne zone putem upravnog odjela nadležnog za komunalno gospodarstvo, a istim može upravljati pravna ili fizička osoba kojoj Grad Dubrovnik povjeri upravljanje.“*

Članak 3.

U članku 114. dodaje se stavak 3. koji glasi:

*„Zabranjeno je parkirati i ostavljati elektrovučna vozila i kariće na javnim površinama.“*

U Članku 114. dodaje se stavak 4. koji glasi:

*“Na uklanjanje parkiranih i ostavljenih elektrovučnih vozila i karića iz stavka 3. ovog članka primjenjuju se odredbe članka 113. stavak 2. , 3., 4. i 5.“*

Članak 4.

Iza glave VIII dodaje se:

*„VIII a JAVNI RED*

*Članak 120 a.*

*Nije dopušteno kretanje po Povijesnoj jezgri Grada Dubrovnika bez odjeće, dijela odjeće (obnaženog gornjeg ili donjeg dijela tijela) ili u kupaćem kostimu.“*

Članak 5.

U članku 126. dodaje se točka 36. i glasi:

*„36. ako se Povijesnom jezgrom Grada Dubrovnika kreće suprotno odredbama članka 120 a.“*

Članak 6.

Članak 127. mijenja se i glasi:

*„Za prekršaje iz članka 125 i 126. Odluke, kazne na mjestu počinjenja prekršaja komunalni je redar ovlašten naplatiti odmah od počinitelja uz izdavanje potvrde, sukladno odredbama Prekršajnog zakona.“*

Članak 7.

Ova Odluka o izmjenama i dopunama Odluke o komunalnom redu Grada Dubrovnika stupa na snagu osmog dana od dana objave u "Službenom glasniku Grada Dubrovnika".

KLASA:

URBROJ:

Dubrovnik,

Predsjednik Gradskog Vijeća

Mato Franković

**O b r a z l o ž e n j e**

Zaključkom Gradskog poglavarstva Grada Dubrovnika KLASA: 340-01/05-01/15, URBROJ: 2117/01-08-5-4 od dana 27. srpnja 2005. i KLASA: 340-01/05-01/15, URBROJ: 2117/01-08-07-6 od dana 30. ožujka 2007. utvrđeno je kako je prostor parkirališta ispod parka kod Poliklinike, na čest. zem. 1660 K.O. Dubrovnik, rezerviran za pretovar robe za opskrbu Povijesne jezgre Grada Dubrovnika.

Budući se navedeni prostor nalazi u neposrednoj blizini Povijesne jezgre Grada Dubrovnika, uz iznimno frekventnu prometnu lokaciju, neophodno je s ciljem uvođenja reda, urednijeg izgleda ulaza u Povijesnu jezgru Grada Dubrovnika kao i smanjenja gužvi, odredbama Odluke o komunalnom redu definirati navedeni prostor kao mjesto na kojem se obavlja iskrcaj robe iz dostavnih vozila, ukrcaj na vozila (elektrovučna vozila i karići) kojima se roba dovozi do pješake zone, te uredno parkiranje istih po obavljenoj dostavi.

Odredbe predloženih dopuna predviđaju i donošenje Pravilnika kojim će se detaljno utvrditi uvjeti i načini pod kojima se prostor Pretovarne zone može koristiti.

U svrhu uvođenja reda poglavito u Povijesnoj jezgri Grada Dubrovnika i njenoj neposrednoj blizini, dopunjen je članak 114. koji predviđa zabranu ostavljanja i parkiranja elektrovučnih vozila i karića na javnim površinama. Svako postupanje protivno navedenim odredbama sankcionirati će se sukladno prekršajnim odredbama Odluke o komunalnom redu, a isti će biti uklonjeni o trošku vlasnika s javne površine.

Prošlogodišnja neugodna iskustava zbog pojedinaca koji su se nedolično odjeveni ili bez odjeće kretali Povijesnom jezgrom Grada Dubrovnika ukazala su na potrebu da se u Odluci o komunalnom redu definiraju odredbe koje se odnose na javi red.

Predloženim izmjenama i dopunama Odluke o komunalnom redu predviđena je zabrana kretanja po Povijesnoj jezgri Grada Dubrovnika bez odjeće, dijela odjeće ili u kupaćem kostimu te shodno navedenom definirane su i kaznene odredbe za nepoštivanje navedene zabrane.

Kaznene odredbe koje se odnose na naplatu kazne na mjestu počinjenja prekršaja usklađene su s odredbama Prekršajnog zakona.

Upravni odjel za komunalne djelatnosti

i mjesnu samoupravu

KLASA: 363-01/16-09/08

URBROJ: 2117/01-03-16-4

Dubrovnik, 24. travnja 2016.

 **GRADONAČELNIK**

 **GRADA DUBROVNIKA**

 **-ovdje-**

PREDMET: **Prijedlog Odluke o izmjenama i dopunama odluke o komunalnom redu**

S ciljem uvođenja reda, urednijeg izgleda ulaza u Povijesnu jezgru Grada Dubrovnika kao i smanjenja gužvi na Pločama neophodno je odredbama Odluke o komunalnom redu definirati prostor Pretovarne zone kao mjesta na kojem se obavlja iskrcaj robe iz dostavnih vozila, ukrcaj na vozila (elektrovučna vozila i karići) kojima se roba dovozi do pješake zone, uredno parkiranje istih po obavljenoj dostavi te predvidjeti donošenje Pravilnika kojim će se detaljno utvrditi uvjeti i načini pod kojima se prostor Pretovarne zone može koristiti.

U svrhu uvođenja reda poglavito u Povijesnoj jezgri Grada Dubrovnika i njenoj neposrednoj blizini, potrebno je dopuniti i članak 114. kojim će se predvidjeti zabrana ostavljanja i parkiranja elektrovučnih vozila i karića na javnim površinama.

Nadalje, temeljem prošlogodišnjih neugodnih iskustava zbog pojedinaca koji su se nedolično odjeveni ili bez odjeće kretali Povijesnom jezgrom Grada Dubrovnika ukazala se potreba da se u Odluci o komunalnom redu definiraju odredbe koje se odnose na javi red.

Temeljem prethodno iznesenog predlaže Gradonačelniku Grada Dubrovnika donijeti sljedeći

**ZAKLJUČAK**

1. Prihvaća se tekst Odluke o izmjenama i dopunama odluke o komunalnom redu i dostavlja se Gradskom vijeću Grada Dubrovnika na raspravu i donošenje.
2. Sastavni dio Zaključka jest i Odluka navedena u točki 1. ovog Zaključka.
3. Izvjestitelj u ovom predmetu biti će Marko Miljanić, pročelnik Upravnog odjela za komunalne djelatnosti i mjesnu samoupravu.

Pročelnik

 Marko Miljanić, univ. spec. oec.

DOSTAVITI:

* Naslovu
* Pismohrana
* Evidencija